**Bilag 4: Procesforslag vedr. opgave inden for ingeniørrådgivning**

1. **Indledning**

Til brug for Folketingets vurdering af delkriteriet ”Tilbudsgivers procesforslag” skal tilbudsgiver udarbejde et forslag til, hvilken proces tilbudsgiver anbefaler for nedenstående eksempel på en opgave inden for ingeniørrådgivning.

Forslaget må maksimalt fylde 3 A-4 sider inkl. bilag. Sider ud over 3 A-4 sider inkl. bilag vil ikke indgå i Folketingets evaluering.

Tilbudsgiver skal *IKKE* udarbejde et konkret forslag til løsning af denne opgave, men skal udarbejde forslag til, hvilken proces tilbudsgiver vil tilrettelægge for at løse opgaven.

**Procesforslag**

**Baggrund:**

Folketingets bygningsmasse består af flere bygninger, der har varierende behov for køling i rum med forskellige funktioner som fx serverrum, kantinekøkkener, kontorer, konference- og mødelokaler. Der er i dag opsat forskellige typer af decentrale køleanlæg med varierende kapacitet.

Flere af Folketingets bygninger deles med andre organisationer. På det tekniske område repræsenteres de af Slots- og Kulturstyrelsen (SLKS) og Bygningsstyrelsen (BYGST).

**Opgave:**

Afdækning af behovet for mekanisk køling i Folketingets bygninger.

Folketinget har behov for at få klarlagt om:

* Den eksisterende køling er optimal i forhold til eksisterende køleteknikker og -metoder på markedet, herunder:
	+ Hvad rentabiliteten er ved et evt. skift til nyt udstyr
* Der er behov for/krav om at udvide omfanget af køling til andre dele af bygningsmassen, som f.eks. flere kontorer, mødelokaler mv., herunder:
	+ Om et større kølebehov gør investering i andre køleteknikker og –metoder til at dække større kølebehov attraktivt

Ved vurderingen af procesforslaget lægger Folketinget særlig vægt på, at rådgiveren kan:

* + - Udarbejde et forslag, der viser og/eller illustrerer relevante overvejelser omkring opgavens tilrettelæggelse, herunder
			* Opgavens faser
			* Opgavens bemanding
			* Inddragelse af interessenter:
				+ interne interessenter fra Folketinget
				+ eksterne interessenter
			* Betydningen af Folketingets særlige bygningsmasse og særlige driftsforhold for opgaveløsningen
			* En realistisk tidsplan for opgaven